Lok Sabha Election 2019: बिहार महागठबंधन में हुआ सीटों का बंटवारा, जानिये कौन सी पार्टी कितने सीटों पर लड़ेगी चुनाव  
बिहार महागठबंधन में हुआ सीटों का बंटवारा
राजद 20 और कांग्रेस 9 सीटों पर लड़ेगी चुनाव
कुशवाहा की पार्टी को 5 और 'हम' को 3 सीटें दी गईं हैं
Manoj Jha, RJD on seat sharing: RJD on 20, Congress on 9, HAM-3, RLSP on 5, VIP on 3 and CPI-1 in RJD quota.#LokSabhaElections2019pic.twitter.com/LlLOqxoqB9
 
सीटों के बंटवारे से पहले राजद नेता मनोज झा (Manoj Jha) ने कहा कि हम संविधान के लिए लड़ रहे हैं. इस मुल्क के आखिरी इंसान के लिए लड़ रहे हैं. हम सबने अपनी-अपनी सीटों को कम करने का फैसला किया है. इसके अलावा महागठबंधन में सीपीआई एमएल को भी शामिल किया गया है और हमने पहली बार उन्हें एक सीट दी है.  
बता दें कि पहले कांग्रेस 11 सीटों पर अड़ी थी, लेकिन  तेजस्वी यादव और राहुल गांधी की मुलाक़ात के बाद 9 सीटों पर फ़ाइनल मुहर लग गई थी. आपको बता दें कि पिछले दिनों बिहार में कांग्रेस चुनाव अभियान समिति की बैठक में के बाद समिति के अध्यक्ष अखिलेश प्रसाद सिंह ने कहा था कि कांग्रेस बिहार की 40 लोकसभा सीटों में से 11 पर अपने उम्मीदवार उतारेगी. उन्होंने कहा था कि बैठक में सर्वसम्मति से पार्टी के अध्यक्ष राहुल गांधी को इन सीटों के लिए उम्मीदवार चयन और सीटों के निर्धारण के लिए अधिकृत किया गया है और 17 मार्च को इसकी विधिवत घोषणा की जाएगी. 
1.5 करोड़ मतदाता पहली बार डालेंगे वोटलोकसभा चुनाव (Lok Sabha Election 2019) की तारीखों का ऐलान हो चुका है. इस बार कुल सात चरणों में चुनाव कराए जा रहे हैं. पहला चरण 11 अप्रैल को जबकि अंतिम चरण 19 मई को होगा. वोटों की गिनती 23 मई को होगी. इस बार भी ऐसे मतदाताओं की संख्‍या बड़ी है जो पहली बार वोट डालेंगे. मुख्य निर्वाचन आयुक्त सुनील अरोड़ा ने कहा कि इस बार लोकसभा चुनाव में मतदान करनेवालों की संख्या लगभग 90 करोड़ होगी. उन्होंने आगामी चुनाव को लोकतंत्र का सबसे बड़ा त्योहार बताया. उन्होंने कहा कि इस बार लगभग 10 लाख मतदान केंद्र होंगे, जो 2014 के आम चुनाव में रहे नौ लाख से अधिक है. कुल मतदाताओं में 1.50 करोड़ मतदाता 18-19 साल उम्र के होंगे. उन्होंने कहा, "निर्वाचन आयोग ने चुनाव के लिए एक बहुत ही व्यापक तैयारी की है."
 

इस बार कुल सात चरणों में होंगे मतदान.